**Slika na kojoj se prikazuje simbol, emblem, značka, grb

Sadržaj generiran uz AI možda nije točan.**

**REPUBLIKA HRVATSKA**

**POŽEŠKO SLAVONSKA ŽUPANIJA**

**OPĆINA BRESTOVAC**

**OPĆINSKI NAČELNIK**

KLASA:945-01/25-01/11

URBROJ:2177/02/-02-25-2

Brestovac, 30.srpnja 2025.g

Na temelju članka 391., stavka 1. Zakona o vlasništvu i drugim stvarnim pravima („Narodne novine“, broj 91/96, 68/98, 137/99, 22/00, 73/00, 114/01, 79/06, 141/06, 146/08, 38/09, 153/09, 143/12, 152/14, 81/15 i 94/17), članka 48. stavak 1. točka 5. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), članka 46. Statuta Općine Brestovac („Službeni glasnik Općine Brestovac“, broj 3/21) i Odluke o raspisivanju natječaja za prodaju nekretnina u vlasništvu Općine Brestovac (KLASA:945-01/25-01/11, URBROJ:2177/02/-02-25-1 od 29. srpnja 2025.) općinski načelnik Općine Brestovac, raspisuje

**JAVNI NATJEČAJ**

**za prodaju nekretnina u vlasništvu**

##### Općine Brestovac

1. Raspisuje se Javni natječaj za prodaju nekretnina u vlasništvu Općine Brestovac, te se prodaju slijedeće nekretnine:

1. k.č.br. 272/1 – stambena zgrada i dvorište , površine 871 m², z.k. uložak broj 198 , k.o. Šnjegavić, i k.č. br. 271 – pašnjak,površine 979 m²,z.k.uložak broj 198,k.o. Šnjegavić – *početna cijena 7.710,00 eura ( iznos jamčevine 10% - 771,00 eura)*

2. Pravo sudjelovanja na Javnom natječaju imaju sve fizičke i pravne osobe (u daljnjem tekstu: podnositelji ponude) koje sukladno zakonskim propisima mogu stjecati vlasništvo nekretnina na području Republike Hrvatske.

3. Za odabir ponuditelja iz ovog javnog natječaja kriterij odabira je najviša ponuđena cijena uz ispunjenje uvjeta iz ovog javnog natječaja.

U slučaju da dva ili više ponuditelja ponude istu cijenu, prednost će imati onaj ponuditelj čija ponuda je zaprimljena ranije u pisarnici Općine Brestovac.

U slučaju odustanka prvog najpovoljnijeg ponuditelja, najpovoljnijim ponuditeljem smatrati će se sljedeći najpovoljniji ponuditelj.

Javni natječaj smatra se valjanim i ako je pravovremeno podnesena barem jedna valjana ponuda, sa ponuđenom cijenom koja je veća od početne.

4. **Rok za podnošenje ponuda za kupnju nekretnina danih na prodaju u ovom Javnom natječaju iznosi 10 (deset) dana od dana objave natječaja.**

5.Podnositelj ponude koji se natječe za kupnju nekretnine dane na prodaju dužan je za sudjelovanje u natječaju uplatiti u korist Općine Brestovac **JAMČEVINU koja iznosi 10%** od utvrđenog iznosa početne cijene za nekretninu za koju podnosi ponudu, a koja je naznačena u točci 1. ovog natječaja za redni broj nekretnine.

**Jamčevina se uplaćuje na žiro-račun Općine Brestovac HR9225000091803500004 model HR68, poziv na broj odobrenja 7757 – OIB ponuditelja, uz naznaku : JAMČEVINA ZA KUPNJU NEKRETNINA U VLASNIŠTVU OPĆINE BRESTOVAC.**

**DOSTAVA PONUDE:**

6. Ponuda za kupnju nekretnina dostavlja se u zatvorenoj omotnici i obvezno sadrži:

* pisanu ponudu u kojoj je naznačen naziv nekretnine, redni broj nekretnine naveden u točci 1. ovog natječaja te ponuđeni iznos koji ponuditelj nudi kao kupoprodajnu cijenu za istu,
* dokaz o uplati jamčevine (nalog za plaćanje) u izvorniku ili dokaz o uplati putem interneta,
* osnovni podaci o ponuditelju (ime i prezime/naziv, adresa, OIB),
* kopiju osobne iskaznice (za fizičke osobe),
* dokaz o registraciji pravne osobe (izvadak iz sudskog registra) i obavijest o razvrstavanju poslovnog subjekta prema Nacionalnoj klasifikaciji djelatnosti (ako je podnositelj pravna osoba) u presliku, ne stariji od 6 mjeseci.
* suglasnost za obradu podataka

7. Ponude za kupnju nekretnina koje su dane na prodaju ovom Javnom natječaju dostavljaju se u zatvorenim omotnicama s naznakom:

**« ZA NATJEČAJ ZA KUPNJU NEKRETNINE – NE OTVARAJ»**

**na adresu: Općina Brestovac,Požeška 76,34322 Brestovac**

8. Svaka dostavljena ponuda, a koja se odnosi na kupnju bilo koje nekretnine dane na prodaju ovim Javnim natječajem smatrati će se valjanom, ako sadrži sve tražene podatke i svu zatraženu dokumentaciju, te ako je pravovremeno dostavljena.

Nerazumljive, neodređene, nepotpune, nepravovremene kao i ponude kojima je iznos ponuđene kupoprodajne cijene niži od onog određenog u početnoj cijeni smatrati će se nevaljanima.

Također, ponude koje budu dostavljene od ponuditelja koji vode sudski spor s Općinom Brestovac u svezi s plaćanjem dospjelih financijskih obveza s bilo koje osnove, neće se razmatrati, odnosno neće se smatrati valjanima.

9.Pristigle ponude za kupnju nekretnina otvara Povjerenstvo za provedbu javnog natječaja za prodaju nekretnina u vlasništvu Općine Brestovac, na sjednici otvorenoj za javnost koja će se održati:

**18. kolovoza 2025. godine u Upravnoj zgradi Općine Brestovac (općinska vijećnica) s početkom u 9:00 sati**

Konačnu Odluku o prihvatu najpovoljnije ponude donosi općinski načelnik u roku 60 dana od prijema Prijedloga odluke o prihvatu najpovoljnije ponude. Svaki ponuditelj koji je sudjelovao u ovom Javnom natječaju, a nije odabran kao najpovoljniji, bit će pisanim putem obaviješten o rezultatima provedenog natječaja, i to u roku od 30 (trideset) dana od dana donošenja Odluke o prihvatu najpovoljnije ponude općinskog načelnika.

10. Ponuditeljima koji su sudjelovali u ovom Javnom natječaju, a koji nisu izabrani kao najpovoljniji, vraća se iznos uplaćene jamčevine u roku od 30 (trideset) dana od dana donošenja Odluke o prihvatu najpovoljnije ponude.

Ponuditeljima koji su izabrani kao najpovoljniji, uplaćena jamčevina uračunat će se u kupoprodajnu cijenu.

**OBVEZE NAJPOVOLJNIJIH PONUDITELJA (KUPACA)**

11.Ponuditelj koji je Odlukom općinskog načelnika Općine Brestovac izabran kao najpovoljniji, pisanim će putem, biti pozvan da u roku od 30 dana od dana primitka Odluke o izboru najpovoljnijeg ponuđača plati iznos kupoprodajne cijene koja je postignuta za kupnju nekretnine iz ovog natječaja te će se po uplati kupoprodajne cijene u cijelosti, zaključiti ugovor o prodaji.

Ako uredno pozvani najpovoljniji ponuditelj bez obrazloženja ili opravdanja ne plati kupoprodajni iznos u roku koji mu je određen u pozivu, smatrat će se da je odustao od kupnje nekretnine za koju se natjecao i slijedom toga gubi pravo na povrat uplaćenog iznosa jamčevine.

Trošak ovjere i provedbe ugovora u zemljišnim i drugim javnim knjigama, kao i porez na promet nekretnina snosi kupac.

**OSTALE ODREDBE:**

12.Općina Brestovac ne odgovara za eventualnu neusklađenosti podataka koji se odnose na površinu, kulturu ili namjenu nekretnina, a koji mogu proizaći iz katastarske, zemljišnoknjižne ili druge dokumentacije i stvarnog stanja u prostoru.

Općina Brestovac ne odgovara za uvjete i ograničenja u pogledu određenih uvjeta koji se odnose na nekretnine dane na prodaju u ovom Javnom natječaju, a koji mogu proizaći iz odgovarajućih zakonskih propisa ili odgovarajuće prostorno planske dokumentacije.

13.Općina Brestovac zadržava pravo poništenja objavljenog natječaja u cijelosti, djelomično, u svakoj fazi postupka, bez davanja posebnog obrazloženja, kao i pravo neizbora najpovoljnijeg ponuditelja za kupnju nekretnine iz ovog Javnog natječaja.

14.Za sve ostale upite vezane uz provođenje ovog Javnog natječaja, zainteresirani se mogu obratiti u Općinu Brestovac ili zatražiti objašnjenje ili informaciju na broj telefona: 034/241-077.

15.Prilog ovom natječaju su obrasci:

1.Ponudbeni list

2.Privola/suglasnost za obradu osobnih podataka

Općinski načelnik

Zdravko Mandić